
 Промяна на PHP настройките за Вашия акаунт
============================================


Можете да променяте PHP настройките на Вашия акаунт чрез php.ini или .user.ini файлове. Съветваме Ви да използвате .user.ini файлове, тъй като те работят рекурсивно за разлика от php.ini файловете, но имайте предвид, че определени PHP настройки могат да се променят само с php.ini файлове (напр. модулите [ionCube](https://www.icdsoft.com/bg/kb/view/poddrazhka_na_ioncube) и [ImageMagick](https://www.icdsoft.com/bg/kb/view/skriptove_za_obrabotka_na_izobrazhenia_gd_imagemagick_netpbm#imagemagick)). Повече информация за конфигурационните файлове за PHP, техните основни разлики и техният приоритет е налична в статията [Конфигурационни файлове и техния приоритет](https://www.icdsoft.com/bg/kb/view/konfiguratsionni_faylove_za_php_i_tehnia_prioritet). Можете да създавате/качвате PHP конфигурационни файлове във Вашия акаунт ръчно чрез страницата [Файлове](https://www.icdsoft.com/bg/kb/view/faylove_2) в хостинг Контролния панел.

### [Промяна на PHP настройките за поддомейн](#poddomein)

За да промените PHP настройките за даден поддомейн, натиснете бутона **Промени** до него в страницата [PHP настройки](https://www.icdsoft.com/bg/kb/view/php_nastroyki) в хостинг Контролния панел. Ще бъдете пренасочени към страница за управление на PHP настройки с интуитивен интерфейс, където можете да променяте различни PHP настройки и модули. Можете да използвате бутона **Редактирай** до php.ini файла на поддомейна в страницата за управление на PHP настройки, за да го редактирате в текстов режим чрез страницата [Файлове](https://www.icdsoft.com/bg/kb/view/faylove_2) в хостинг Контролния панел.

Ако предпочитате да редактирате php.ini файловете директно в текстов режим, можете да използвате страницата [Файлове](https://www.icdsoft.com/bg/kb/view/faylove_2) на хостинг Контролния панел.

Важно: Ако не използвате страницата [PHP настройки](https://www.icdsoft.com/bg/kb/view/php_nastroyki) в хостинг Контролния панел за промяна на PHP настройките на поддомейн, който използва FPM технологията, трябва ръчно да презаредите основния FPM процес, като отидете в раздел [PHP настройки](https://www.icdsoft.com/bg/kb/view/php_nastroyki) в хостинг Контролния панел, натиснете бутона **Промени** до конкретния поддомейн и натиснете бутона **Презареди основния FPM процес**.

### [Промяна на PHP настройките за папка](#directoriya)

Ако желаете да приложите различни PHP настройки само за дадена папка, можете да създадете php.ini или .user.ini файл в нея чрез страницата [Файлове](https://www.icdsoft.com/bg/kb/view/faylove_2) в хостинг Контролния панел. Съветваме Ви да добавите директивите описани в раздел **Съдържание на php.ini файлове** от статията ни [Конфигурационни файлове за PHP и техния приоритет](https://www.icdsoft.com/bg/kb/view/konfiguratsionni_faylove_za_php_i_tehnia_prioritet#sadarzhanie_po_podrazbirane) от съображения за съвместимост.

### [Промяна на PHP настройките за файл](#fayl)

Можете да промените стойностите на PHP настройки за даден файл чрез [PHP функцията ini\_set()](https://www.php.net/manual/en/function.ini-set.php). Тя Ви позволява да използвате PHP настройки по Ваш избор, вместо PHP настройките от php.ini или .user.ini конфигурационни файлове, за дадения файл.

### [Промяна на PHP настройките в глобалния php.ini файл на Вашия акаунт](#globalen_php_ini)

За да промените PHP настройките в глобалния php.ini файл на Вашия хостинг акаунт, отидете на страницата [PHP настройки](https://www.icdsoft.com/bg/kb/view/php_nastroyki) в хостинг Контролния панел и използвайте бутона **Редактирай** в раздел **Редактиране на глобалния php.ini файл**. Ако Вашият хостинг акаунт няма глобален php.ini файл, ще видите бутон **Създай** на мястото на бутона **Редактирай**, който ще Ви позволи да създадете глобален php.ini файл за Вашия акаунт.

